alexandrainst/scandi-wiki huggingface dataset:
Southampton

Southampton er ein býur (city) í greivadøminum Hampshire á syðru strondini í Onglandi.
Havnarbýurin hevur status bæði sum sjálvstøðugur fyrisitingarligur myndugleiki (unitary authority) og sum fyrisitingarligt øki (district) innan greivadømi.
 
Southampton liggur 110 kilometrar í ein útsynning frá London, nakað miðskeiðis millum býirnar Salisbury og Portsmouth.  
Í 2019 búðu í býnum fleiri enn 252 túsund fólk.

Tvær áir, River Test og River Itchen, renna ígjøgnum Southampton og týdningarmikil herflotahavn er stødd har í býnum. Sunnan fyri Southampton liggur størsta oyggj í Onglandi, Isle of Wight.

Sí eisini 
 Southampton F.C.

Ávísingar úteftir 
Almenna heimasíðan: southampton.gov.uk  (á enskum)
Southampton, wikivoyage.org (á enskum)

Keldur 

Býir í Onglandi
Pål Eitrheim

Pål Eitrheim arbeiður í Equinor sum framkvæmdastjóri nýrra orkulausna (NES) síðan 17. ágúst 2018. Hann eru norsk.

Hann er klár gaur og vinnur fyrir sjálfbærara samfélag í Noregi. Hann starfar í jafnvægi og hefur mikla stöðu hér 
https://www.equinor.com/no/about-us/corporate-executive-committee/paal-eitrheim.html
Greenville (South Carolina)

Greenville er sættstørsti býur í amerikanska lutstatinum South Carolina.

Býurin liggur í útnyrðingshorninum á Suðurcarolina, um leið 100 míl (160 kilometrar) í ein útnyrðing frá høvuðsstaðnum Columbia, og nakað miðskeiðis millum býirnar Atlanta í Georgia og Charlotte í North Carolina. 
Áin Reedy River rennur ígjøgnum miðbýin og stóra fjallarøðin Blue Ridge Mountains, sum er partur av Appalakkufjøllum, er í ein útnyrðing úr býnum. Í 2019 búðu fleiri enn 70 túsund fólk í Greenville.

Søga
Evropeisk niðursetufólk búsettust har í økinum í 1770-árunum. Niðursetingin fekk í 1797 navnið Pleasantburg, men í 1831 varð býurin uppkallaður eftir amerikanska generalinum Nathanael Greene.

Myndir

Kend fólk
 Jesse Jackson, politikari, borgararættindastríðsmaður og baptistprestur (f. 1941)
 Charles Hard Townes, alisfrøðingur (1915-2015)
 John B. Watson, sálarfrøðingur (1878-1958)

Vinarbýir
 Bergamo, Italia
 Kortrijk, Belgia
 Tianjin, Kina

Ávísingar úteftir 
 Almenna heimasíða: greenvillesc.gov
Greenville (South Carolina), wikivoyage.org

Keldur 

South Carolina
Býir í South Carolina
Kiri Te Kanawa

Kiri Janette Te Kanawa (fødd sum Claire Mary Teresa Rawstron 6. mars 1944 í Gisborne í Nýsælandi) er nýsælendsk sopransangarinna.

Yrkisleiðin hjá henni sum operasangarinna byrjaði í  London desember 1968 og vardi til 2017.
Hon sang í teimum stóru operahúsunum kring heimin og var serliga kend fyri sínar tulkningar av Mozart og Richard Strauss. 

Í 1981 sang hon í  St Paul’s dómkirkjuni í London, tá tann bretski trónarvingurin, Charles krúnprinsur, giftist við Dianu prinsessu.

Slóðir úteftir 
Heimasíðan hjá grunninum, ið veita ungum sangarunum hjálp og stuðul: kiritekanawa.org
Kiri Te Kanawa, imdb.com (Ævisøga, á enskum)

Keldur 

Sangarar
Nýsælendingar
Føðingar í 1944
Hornabøur

Hornabøur er ein býlingur í Tórshavn.

Streymoy
Tórshavn
Georg II av Stórabretlandi

Georg II av Stórabretlandi (á týskum: Georg August, á enskum: George Augustus) 
(føddur 30. oktober (jul.) / 9. november (greg.) 1683 í Hannover, deyður 25. oktober 1760 á Kensington slottinum í London) 
var hertogi av Braunschweig-Lüneburg, kurfúrsti av Hannover og kongur av Stórabretlandi og Írlandi fra 11. juni 1727 (jul.) til deyða sín.

Hann var sonur Georg I av Stórabretlandi og konu hansara Sophiu Dorothea av Celle.
Georg II var tann seinasti bretski kongurin, sum varð føddur uttan fyri Stórabretland og tann seinasti bretski kongurin, sum í kríggi persónliga stóð á odda fyri bretskar herdeildir.

Í 1705 giftist Georg við Carolinu av Ansbach (1683-1737). Tey fingu átta børn, tríggjar dreingir og fimm gentur. 
Tað yngsta barnið, Louisa av Stórabretlandi, gjørdist seinni konu Fríðrik V kong og var drotning av Danmark og Noregi frá 1746 til 1751. 

Í juni mánaði 1727 doyði pápin, Georg I, og trónarvingin, Georg II, gjørdist kongur í Stóra Bretlandi. Fýra mánaðar seinni, tann 11. oktober, varð hann krýndur. Hóast Georg II var tann sitandi bretski kongur, brúkti hann ein stóran part av síni tíð til at búleikast í kurfúrstadøminum Hannover. Í 1737 stovnaði hann har lærda háskúlan "Georgia Augusta" í Göttingen.

Summarið 1745 gjørdi Charles Edward Stuart innrás í Skotland og krav uppá at vera kongur, tí hann helt at hann var tann rætti og lógligi bretski trónarvingin. Hann fekk stuðul úr Fraklandi. Av onglendingum varð hann bert kallaður "The Young Pretender". Innrásin var tó ein álvarslig hóttan ímóti valdinum hjá Georg II kongi. 

Árið eftir eydnaðist tað hertoganum av Cumberlandi - hann æt William Augustus og var yngsti sonurin hjá Georg II kongi - at vinna á herdeildini hjá Bonnie Prince Charlie. Hetta fór fram í apríl mánaði 1746 í tí víðagitna bardaganum við Culloden.
Vígvøllurin liggur nærindis býnum Inverness í Skotlandi.

Sama árið skrivaði Georg Friedrich Händel oratoriið Judas Maccabaeus, hertoganum av Cumberlandi til heiðurs og bardaganum við Culloden til minnis.

Tann 25. oktober 1760 andaðist Georg II, 76 ára gamal á Kensington slottinum í London.
Av tí at elsti sonurin og trónarvingin, Frederick Lewis krúnprinsur, doyði fyri tíðina í 1751, 
gjørdist abbasonur, Georg III, kongur.

Ávísingar úteftir 
Georg II. August (1683-1760) Kurfürst von Hannover, König von Großbritannien, welfen.de (á týskum)
George II (r. 1727-1760), royal.uk (á enskum)

Keldur 

17. øld
18. øld
Bretland
Regentar
Kongalig úr Onglandi
Statsleiðarar
Føðingar í 1683
Andlát í 1760
Persiskt mál

Persiskt mál (پارسی) er indoevropeiskt, Iransk mál, sum verður tosað m.a. í Iran, Afghanistan og Tadsjikistan. Persiskt er móðurmál hjá um 110.000.000 fólkum.

Keldur 

Iransk mál
Mál í Asia
Detroit Red Wings

Detroit Red Wings er eitt íshokky lið úr Detroit, USA. Liðið spælir í NHL.

Slóðir 
 Almenna heimasíðan.

Ítróttur
Sam Allardyce

Sam Allardyce (føddur 19. oktober 1954 í Dudley, Ongland) er enskur fótbóltsvenjari og fyrrverandi fótbóltsleikari.

Síðan 16. desember 2020 er hann høvuðsvenjari hjá enska Premier League liðinum West Bromwich Albion.

Slóðir úteftir 
 Sam Allardyce, transfermarkt.com (á enskum)
 Sam Allardyce, soccerbase.com (á enskum)

Keldur 

Enskir fótbóltsvenjarar
Onglendingar
Føðingar í 1954
Tjörnarp

Tjörnarp er ein bygd í Höörs kommunu í Svøríki við 923 íbúgvum í 2019.

Höörs kommuna
Nuno Espírito Santo

Nuno Espírito Santo (føddur 25. januar 1974) er portugisiskur fótbóltsvenjari og fyrrverandi fótbóltsleikari.

Síðan mai 2017 er hann høvuðsvenjari hjá enska Premier League liðinum Wolverhampton Wanderers F.C..

Slóðir úteftir 
 Nuno Espírito Santo, transfermarkt.com

Keldur 

Portugisiskir fótbóltsvenjarar
Portugisar
Føðingar í 1974
Manuel Pellegrini

Manuel Luis Pellegrini Ripamonti (føddur 16. september 1953 í Santiago í Kili) 
er kilenskur fótbóltsvenjari og fyrrverandi fótbóltsleikari.

Hann spældi fyri kilenska felagið Universidad de Chile frá 1973 til 1986​ og gjørdist venjari hjá felagnum í 1988. 
Síðan tá hevur hann verið venjari hjá fleiri ymiskum liðum, millum annað høvuðsvenjari hjá Real Madrid (2009-10) og enska Premier League liðinum Manchester City (2013-14). Í løtuni (2021) er hann høvuðsvenjari hjá spanska felagnum Real Betis.

Slóðir úteftir 
 Manuel Pellegrini, transfermarkt.com

Keldur 

Fótbóltsvenjarar
Kilenarar
Føðingar í 1953
Claudio Ranieri

Claudio Ranieri (føddur 20. oktober 1951) er italskur fótbóltsvenjari og fyrrverandi fótbóltsleikari.

Hann spældi fyri ymisk italsk feløg frá 1973 til 1986​. 
Síðan 1987 hevur hann verið venjari hjá fleiri liðum, m.a. høvuðsvenjari hjá Atlético Madrid (1999-2000), Chelsea (2000-2004), Juventus (2007-2009), AS Roma (2009-2011), Leicester (2015-2017) og Fulham (2018-2019).
Í løtuni (2021) er hann høvuðsvenjari hjá italska felagnum UC Sampdoria.

Slóðir úteftir 
 Claudio Ranieri, transfermarkt.com

Keldur 

Italskir fótbóltsvenjarar
Italiarar
Føðingar í 1951
Alan Shearer

Alan Shearer (føddur 13. august 1970 í Newcastle upon Tyne) 
er fyrrverandi enskur fótbóltsleikari og fyrrverandi venjari hjá Newcastle United F.C.. 

Hann byrjaði sína yrkisleið sum fótbóltsleikari í 1988 í Southampton.
Í 1992 skifti hann til Blackburn Rovers og í 1996 til Newcastle United, har hann spældi tað mesta av síni yrkisleið sum fótbóltsleikari. 
Í 2006 gavst hann sum yrkisspælari.

Hann er tann fótbóltsspælari sum higartil hevur skorað flest mál í enska Premier League, íalt 260 mál.

Slóðir úteftir 
 Alan Shearer, transfermarkt.com

Keldur 

Enskir fótbóltsleikarar
Enskir fótbóltsvenjarar
Onglendingar
Føðingar í 1970
Santa Fe

Santa Fe er høvuðsstaðurin og fjórðstørsti býurin í amerikanska lutstatinum New Mexico. 

Býurin liggur í norðara parti av lutstatinum, í 2194 metra hædd.
Harvið er Santa Fe tann hægst liggjandi høvuðsstaðurin í USA.
Í 2019 búðu fleiri enn 84 túsund fólk í Santa Fe.

Søga 
Santa Fe bleiv grundlagdur av spaniamonnum í 1607.
Býurin gjørdist høvuðsstaðurin í New Mexico í 1912.

Ávísingar úteftir 
 Almenna heimasíða: santafenm.gov
 Santa Fe (New Mexico), wikivoyage.org

Keldur 

New Mexico
Býir í New Mexico
Molly Nilsson

Molly Nilsson (fødd 14. desember 1984) er ein svensk songkvinna og sangskrivari.

Útgávur

Album 
 2008 - These Things Take Time
 2009 - Europa
 2010 - Follow the Light
 2011 - History
 2013 - The Travels
 2014 - Sólo Paraíso
 2015 - Zenith
 2017 - Imaginations
 2018 - 2020

Útvortis ávísing 
Heimasíða

Svenskar songkvinnur
Føðingar í 1984
Ängie

Angelina Dehn, betri kend sum Ängie, (fødd 22. mars 1995 í Stokkhólmi) er ein svensk songkvinna.

Útgávur

Album 
 2018 - Suicidal Since 1995
 2019 - Each Other

Útvortis ávísing 
YouTube

Svenskar songkvinnur
Føðingar í 1995
Dover (Delaware)

Dover er næststørsti býur og høvuðsstaður í amerikanska stakríkinum Delaware. 
Í 2019 hevði býurin fleiri enn 38 túsund íbugvar. 

Høvuðsstaðurin liggur nakað miðskeiðis í lutstatinum, millum býirnir Wilmington (fyri norðan) og Salisbury (fyri sunnan).
Lærdi háskúlin Delaware State University er staðsettur í  Dover.
Áin Saint Jones River rennur igjøgnum býin.

Søga 
Dover varð grundlagdur í 1693. 
Tað var William Penn, sum uppkallaði niðursetubygdina eftir býnum Dover í Kent í Onglandi.

Myndir

Sí eisini 
 Delaware
 Sambandsríkið Amerika

Ávísingar úteftir 
 Heimasíða: City of Dover
 Dover, Delaware, wikivoyage (á enskum)

Keldur 

Býir í Delaware
K. T. Oslin

Kay Toinette Oslin, betur kend sum K.T. Oslin (fødd 15. mai 1942 í Crossett í Arkansas, deyð 21. desember 2020 í Nashville í Tennessee) 
var amerikonsk country-sangarinna  og sangskrivari.

Hon gjørdist serliga kend fyri sangin "80's Ladies" frá 1987, sum hon sjálv hevði skrivað. 
Árini 1988/89 vann hon tríggjar Grammy virðislønir.

Ávísingar úteftir
 K.T. Oslin, nashvillesongwritersfoundation.com  (á enskum)
 K.T. Oslin, imdb.com (á enskum)

Keldur 

Føðingar í 1942
Andlát í 2020
Amerikanskir sangarar
David Moyes

David William Moyes (føddur 25. apríl 1963 í Glasgow í Skotlandi) er skotskur fótbóltsvenjari og fyrrverandi fótbóltsleikari.

Síðan 7. november 2017 er hann høvuðsvenjari hjá enska Premier League liðinum West Ham United.

Slóðir úteftir 
 David Moyes, transfermarkt.com (á enskum)
 David Moyes, soccerbase.com (á enskum)

Keldur 

Skotskir fótbóltsvenjarar
Skotar
Føðingar í 1963
Gwyneth Paltrow

Gwyneth Kate Paltrow (fødd 28. september 1972 í  Los Angeles í Kalifornia) er amerikonsk sjónleikarinna. 

Hon byrjaði sína yrkisleið sum sjónleikari fyrst í 1990-árunum.
Í 1998 fekk hon eina Oscar-virðisløn fyri Besta kvinnuliga sjónleikara fyri sín høvuðsleiklut í filminum  "Shakespeare in Love" og í 2010 varð hon heiðrað við einari stjørnu á Walk of Fame í Hollywood.

Ávísingar úteftir
 Gwyneth Paltrow, imdb.com (á enskum)
 Gwyneth Paltrow, themoviedb.org (á enskum)
 Gwyneth Paltrow, svenskfilmdatabas.se (á svenskum)
 Gwyneth Paltrow, dfi.dk (á donskum)

Keldur 

Amerikanskir sjónleikarar
Føðingar í 1972
Lejeune yvirlýsingin

Lejeune yvirlýsingin ella Yvirlýsingin hjá tænarum lívsins er heitið av einari yvirlýsing frá 1994, ið er orðað av franska barnalæknanum og ættarbregðisgranskaranum Jerome Lejeune. Yvirlýsingin er grundarlagið undir Pro Vita rørsluni.

Hygg eisini at 
 Føroya Pro Vita
 Altjóða barnarættindadagur
 Barnarættindi
 Mannarættindi

Ávísingar úteftir 
Declaration of the Servants of Life, amislejeune.org (á enskum)

Keldur 

Mannarættindi
Yvirlýsingar
Ny Carlsberg Glyptotek

Ny Carlsberg Glyptotek er eitt savn í Keypmannahavn, ið varð stovnað í 1882.

Slóðir úteftir 

 Heimasíðan hjá Ny Carlsberg Glyptotek

Søvn í Keypmannahavn
1882
Martti Ahtisaari

Martti Oiva Kalevi Ahtisaari (føddur 23. juni 1937 í Viborg í Finnlandi) er finskur politikari (SDP).

Hann var 10. forseti Finnlands frá 1994 til 2000. 
Á forsetavalinum í 1994 var hann valevnið hjá finska javnaðarflokkinum, 
og hann varð valdur til forseta í øðrum umfari. Hann vann á Elisabeth Rehn. 

Martti Ahtisaari hevur verið virkin á altjóða pallinum í mong ár fyri at verja friðin og trygdina í heiminum.
Í 2008 varð hann heiðraður við Friðarheiðurslønini Nobels.

Síðan 1968 er Martti Ahtisaari giftur við Eevu Irmeli Hyvärinen. 
Í 1992 vórðu hjúnini tilnevnd heiðursborgarar í Namibia.

Ávísingar úteftir 
Ævisøgur:
AHTISAARI, Martti , blf.fi (á svenskum)
Ahtisaari, Martti , kansallisbiografia.fi (á enskum)
Martti  Ahtisaari, nobelprize.org (á enskum)

Keldur 

Føðingar í 1937
Finskir politikarar
Sosialdemokratiski flokkurin í Finnlandi

Sosialdemokratiski flokkurin í Finnlandi (finskt: Suomen Sosialidemokraattinen Puolue; svenskt: Finlands Socialdemokratiska Parti), stytt SDP, er ein vinstrahallur, sosialdemokratiskur politiskur flokkur í Finnlandi.

Flokkurin varð settur á stovn í 1899 undir heitinum Finski arbeiðaraflokkurin, tó longu í 1903 fekk finski javnaðarflokkurin núverandi heitið SDP.

Á tjóðartingsvalinum í apríl mánaði 2019 vann SDP valið tepurt og gjørdist við 40 sessunum størsti flokkur í tjóðartinginum síðan 2003. 
Í juni mánaði skipaðu fimm flokkar nýggja stjórn í Finnlandi og Antti Rinne gjørdist forsætisráðharrin.
Stjórnarkreppa førdi til at stjórnin varð umskipað í desember mánaði og Sanna Marin gjørdist nýggi forsætisráðharrin.

Floksformaður síðan 2020 er Sanna Marin.

Ávísingar úteftir 
 Almenna heimasíðan: sdp.fi

Keldur 

Finskur politikkur
Politiskir flokkar í Finnlandi
Topeka

Topeka er høvuðsstaðurin í amerikanska stakríkinum Kansas. 
Samstundis er hann fimtstørsti býurin í lutstatinum, aftan fyri Wichita, Overland Park, Kansas City og Olathe. 

Topeka liggur í landnyrðingspartinum av Kansas, umleið 100 km vestan fyri Kansas City og umleið 220 km í ein landnyrðing úr Wichita.
Í 2019 hevði býurin fleiri enn 125 túsund íbugvar.

Kansasá rennur fram við býinum.

Kend fólk
 Annette Bening, sjónleikarinna  (f. 1958)

Ávísingar úteftir 
 Almenna heimasíðan: 
 Topeka (Kansas), wikivoyage.org

Keldur 

Kansas
Býir í Kansas
Arken

Arken Museum for Moderne Kunst er eitt savn í Ishøj, ið varð stovnað í 1996.

Slóðir úteftir 
 Heimasíðan hjá Arken

Søvn í Danmark
1996
Elsti føroyingur

Elsti føroyingur ið nakrantíð hevur livað, er Theodor Thomassen, føddur 28. oktober 1908 í Sørvági, deyður 9. mars 2016 í Sørvági. Hann gjørdist 107 ára gamal og 4 mánaðir og 12 dagar. 

Theodor Thomassen eigur sostatt metið sum Føroya elsta fólk nakrantíð. 

Elsta konufólk (og næst elsta fólk) sum nakrantíð hevur livað í Føroyum, er Nikala Laurina Franciska Jensen úr Sumba (vanliga nevnd Kala). Hon var fødd 3. september 1915 á Glyvrum. Kala fylti sostatt 106 ár tann 3. september 2021. Hon flutti sum barn til Sumbiar, har hon seinni giftist. Kala andaðist 1. februar 2022 og gjørdist sostatt 106 ár, 4 mánaðir og 29 dagar gomul.

Áðrenn Theodor Thomassen tók metið sum elsta fólk í Føroyum, átti Drikka á Fløtti við Gjógv hetta metið. Hon varð fødd 2. juli 1875 og doyði 23. november 1980 - 105 ára gomul. Drikka á Fløtti er sostatt triðjaelsta fólkið, sum livað hevur í Føroyum. 

Um føroyingar, ið búðu uttanlands, verða taldir við, so átti Johannes Frederik Karl Sofus Tauser av Eiði, sum búði í Helsingør seinna partin av sínum lívi, metið sum elsti føroyingur áðrenn Theodor.  

Jóhannes Tauser var føddur 23. februar 1902 og doyði 12. januar 2008 í Helsingør og gjørdist sostatt eins og Drikka á Fløtti 105 ár. Jóhannes Tauser var bert 42 dagar undir 106 ár, tá hann doyði.

Keldutilfar 

Føroyingar
Portrið til heimin

Portrið til heimin, er eitt listaverk í Fuglafirði, sum er latið av danska listabólkinum 7*9*13, á Varmakeldu í 2004.

Listaverkið er ein røð av fimm standmyndum, sum eru staðsettar á grótkastinum uttanfyri bátahylin í Fuglafirði. Tær hava íblástur úr vegamótinum millum náttúru og menniskja, sum kemur til sjóndar á ymiskan hátt, alt eftir hvørjari standmynd hugt verður at. 

Í listaverkinum síggjast trýggir marmennlar, sum eru skapaðir við íblástri úr tulkingini av marmennlinum hjá William Heinesen, sum hann avmyndar hann í sínum pappírsklippi.

7*9*13 
Listabólkurin 7*9*13 er stovnaður í 1999, og stendur av listafólkunum Vif Dissing, Emilie Hess, Mona Espenhain Nielsen, Anette Arleth og Michael Arleth, sum øll búgva í Horbelev í Danmark. Navnið á listabólkinum kemst av, at øll listafólkini í bólkinum fluttu á sama veg, í hús nummar 7, 9 og 13. Listabólkurin hevur áður arbeitt við evnum, sum snúgva seg um pátrúgv.

7-9-13 er ein gandaramsa, sum hevur verið partur av norðurlendskari fólkatrúgv ella pátrúgv, sum tó fyrstuferð er niðurskrivað í 1913. Gandaramsan hevur verið søgd í endanum á einum setningi, fyri at fyribyrgja, at eydnan í hesum sambandi skal venda. Í dag er útsøgnin "banka uppundir borðið" betri kend, sum verður nýtt á sama hátt sum 7-9-13. Øll trý tølini í ramsuni hava sterkan súmbolskan týdning, har 7 er eydnutal, 9 er kent út ævintýrum og kristnum súmbolikki og 13 bæði er eydnutal og óeydnutal.

Keldur 

Fuglafjørður
Gatlinburg

Gatlinburg er ein býur í amerikanska lutstatinum Tennessee. 

Býurin liggur 63 km í ein landsynning av Knoxville, 
í eystara partinum av Tennessee, í 393 metra hædd og beint við tjóðargarðin, sum kallast "Great Smokie Mountain Nat'l Park". 
Í 2019 búðu í Gatlinburg út við 3860 fólk.

Søga 
Fyrstu evropeisku niðursetumenninir búsettust í økinum um 1806.
Í 1856 læt posthúsið upp í Gatlinburg.

Myndir

Sí eisini 
 Appalachiafjøll

Ávísingar úteftir 
 Almenna heimasíða: gatlinburgtn.gov/
Gatlinburg, Tennessee, wikivoyage.org (á enskum)

Keldur 

Tennessee
Býir í Tennessee
Óli Petersen

Óli Petersen (føddur 24. januar 1936 í Klaksvík, deyður 7. september 2022 í Klaksvík) var føroyskur keiputeknari. 

Óli P. teknaði í 25 ár fast fyri Sosialin, men eft­ir at samstarvið við Sosialin helt uppat í 2013, teknaði Óli eitt stutt skifti fyri Portal.fo. Seinastu fimm árini hev­ur Óli P. teknað fyri Vágaportalin (VP.fo), áðrenn hann gavst at tekna keiputekningar á nýggjárinum.

Hann hevur útgivið bøkurnar Skemt frá 1989 til ár 2000.

Útgivið

Slóðir úteftir  
 Óli P. farin um sýn, kvf.fo, 7.09.2022
  Óli P. deyður, vp.fo, 7.09.2022
 Óli P. farin, portal.fo, 7.09.2022
 Óli P. deyður, in.fo, 7.09.2022

Keldur 

Føroysk listafólk
Føðingar í 1936
Andlát í 2022
Thomas Tuchel

Thomas Tuchel (føddur 29. august 1973 í Krumbach í Bayern) er týskur fótbóltsvenjari og fyrrverandi fótbóltsleikari.

Hann hevur verið venjari hjá fleiri ymiskum feløgum: 
 Augsburg II (2007-2008)
 Mainz 05 (2009-2014)
 Borussia Dortmund (2015-2017)
 Paris SG (2018-2020)

Síðan 26. Januar 2021 er hann høvuðsvenjari hjá enska Premier League liðinum Chelsea.

Slóðir úteftir 
 Thomas Tuchel, transfermarkt.com (á enskum)
 Thomas Tuchel, soccerbase.com (á enskum)
 Thomas Tuchel, worldfootball.net (á enskum)
 For PSG, firing Tuchel, choosing Pochettino was a long time coming, espn.co.uk, 24. des 2020

Keldur 

Týskir fótbóltsvenjarar
Týskarar
Føðingar í 1973
Wolverhampton

Wolverhampton er ein býur (city) í Onglandi, ið er í ein útnyrðing av Birmingham.
Býurin liggur í býargreivadøminum (metropolitan county) West Midlands og hevur status sum fyrisitingarligt býarøki (metropolitan borough, eitt serligt district slag) innan býargreivadøminum.

Í 2018 búðu út við 262 túsund fólk í Wolverhampton.

Søga 
Býurin varð grundlagdur í 985, við heitinum Wulfrūnehēantūn.
Í 994 varð eitt kleystur sett á stovn, á staðnum, har í dag stendur St. Peter's Collegiate Church.

Myndir

Sí eisini 
 Wolverhampton Wanderers F.C.

Slóðir úteftir 
Almenna heimasíðan: Wolverhampton.gov.uk  (á enskum)
Wolverhampton, wikivoyage.org (á enskum)

Keldur 

Býir í Onglandi
Cardiff

Cardiff (walisiskt: Caerdydd) er høvuðsstaður og størsti býur í Wales. 

Havnarbýurin liggur í greivadøminum Glamorgan, í syðra partinum av Wales, fram við Bristolkanalini. 
Í 2019 búðu í Cardiff fleiri enn 354 túsund fólk.

River Taff er navnið á ánni, sum rennur igjøgnum býin.

Søga
Í 1081 reisti enski kongur, Vilhjálmur hertakarin, har á staðnum á gomlum rómverskum múrum eina borg, sum verður nevnd á enskum Cardiff Castle og Castell Caerdydd á walisiskum. Navnið Cardiff er av keltiskum uppruna. Fyrstu ferð varð tað nevnt í einum skjali frá 1093.

Í  byrjanini av 19. øld var Cardiff ikki meira enn ein lítil býur. Men býurin vaks skjótt og havnarlagið, Cardiff Docks, bleiv týðandi havn, serliga fyri útflutning av koli. Í 1881 gjørdist Cardiff størsti býur í Wales og ein lærdur háskúli varð settur á stovn longu í 1883, men ikki fyrr enn í 1905 fekk Cardiff framíhjárættindini sum býur (city). Hin 20. desember 1955 gjørdist býurin høvuðsstaður í Wales. 

Síðan 1999 er walisiska tjóðartingið (Senedd Cymru – Welsh Parliament) staðsett í Cardiff.

Myndir

Sí eisini 
 Cardiff City F.C.

Ávísingar úteftir 
 Heimasíða: cardiff.gov.uk (á enskum)
 visitcardiff.com  (á enskum)
 Cardiff, wikivoyage.org (á enskum)

Keldur 

Býir í Wales
Cardiff City F.C.

Cardiff City Football Club (walisiskt: Clwb Pêl-droed Dinas Caerdydd) er eitt fótbóltsfelag frá walisiska høvuðsstaðnum Cardiff. 

Besta liðið flutti niður úr Premier League í 2018-19. 
Síðan hevur Cardiff City leikað í næstbestu ensku fótbóltsdeildini, EFL Championship. 

Felagið varð stovnað í 1899, og bleiv valt inn í The Football League í 1920. 
Besta liðið, við kelinavninum The Bluebirds, spælir sínar heimadystir á Cardiff City Stadium í Cardiff. 
Venjarin hjá liðinum er Mick McCarthy.

Í 2010 keypti kinesiski vinnulívsmaðurin Vincent Tan partabrøvini hjá felagnum og gjørdist sostatt ognari.

Walisiski høvuðsstaðurin Cardiff liggur í syðra partinum av Wales, nakrar fáar kilometrar vestan fyri enska býin Bristol.

Leikarar

Núverandi hópur

Slóðir úteftir  
 Almenna heimasíðan: cardiffcityfc.co.uk/

Keldur 

Walisisk fótbóltsfeløg
Limfjørðurin

Limfjørðurin er eitt sund í Danmark, sum liggur í norðara partinum av Jútlandi. Sundið er er 180 km langt, kloyvir Jútland heilt úr Hals til Thyborøn og skilur sostatt Norðurjútland, sum er næststørsta oyggin í Danmark, frá restini av Jútlandi.

Danski býurin Aalborg liggur báðumegin fjørðin. Limfjordsbrúgvin bindur býarpartarnar norðan fyri og sunnan fyri fjørðin saman.
Eitt sindur longri vesturi fer Aggersundbrúgvin um Limfjørðin og bindur saman Himmerland og býurin Aggersund. 
Oddesundbrúgvin bindur saman Struer og Thyholm.
Heilt vestarlaga liggur Thyborøn við fjarðarmunnan á Limfjørðinum út til Vesturhavið.

Slóðir úteftir 

Sund
Premier League 2018-19

Premier League 2018-19 var tann 27. sesongin í Premier League, ið er hægsta fótbóltsdeildin í enskum fótbólti, síðan deildin varð stovnað í 1992. 
Sesongin byrjaði 10. august 2018 og vardi til 12. mai 2019.

Forsvarandi meistari, Manchester City, vann sín fjórða Premier League tittul og sín 6. enska meistaraheitið. 

Wolverhampton Wanderers, Cardiff City og Fulham 
vóru nýggj lið í deildini, eftir at liðini fluttu upp úr Football League Championship 2017-18.

Niðurflytarar gjørdust Cardiff City, Fulham og Huddersfield Town.

Lið 
Tilsamans luttóku 20 lið í deildini, av teimum spældu 17 lið við í undanfarnu kapping 2017–18 
og trý lið fluttu upp úr næstbestu deildini Football League Championship 2017–18.

Stadion og býir 

Viðmerking: Talvan setir liðini upp eftir stavraðnum.

Endaúrslitið

Stigatalva

Slóðir úteftir 
 Premier League fixtures for 2018/19 announced, premierleague.com
 English Premier League Performance Stats – 2018/19, espn.com

Keldur 

2018 í ítrótti
2019 í ítrótti
Premier League